**Zmluva o dielo**

Uzavretá podľa § 536 a nasl. zákona č. 513/1991 Zb. Obchodný zákonník v znení neskorších predpisov

(ďalej len „**Zmluva**“ v príslušnom gramatickom tvare)

Objednávateľ: Hlavné mesto Slovenskej republiky Bratislava

Sídlo: Primaciálne námestie 429/1, 814 99 Bratislava

IČO: 00603481

DIČ: 2020372596

IBAN:

Štatutárny zástupca: Ing. Tatiana Kratochvílová, 1. námestníčka primátora

(ďalej len „**Objednávateľ**“ v príslušnom gramatickom tvare)

a

**Zhotoviteľ: [•]**

Sídlo: **[•]**

IČO: **[•]**

DIČ: **[•]**

IBAN: **[•]**

Štatutárny zástupca: **[•]**

(ďalej ako „**Zhotoviteľ**“ v príslušnom gramatickom tvare)

(Objednávateľ a Zhotoviteľ ďalej spolu len ako „**Zmluvné strany**“ v príslušnom gramatickom tvare)

**Článok I  
Predmet Zmluvy**

* 1. Predmetom tejto Zmluvy je úprava vybraných práv a povinností Zmluvných strán vyplývajúcich im z tejto Zmluvy.
  2. Základnou, nie však jedinou povinnosťou Zhotoviteľa je zhotoviť pre Objednávateľa dielo definované v čl. II tejto Zmluvy a takto zhotovené dielo odovzdať Objednávateľovi v zmysle podmienok uvedených v tejto Zmluve.
  3. Základnou, nie však jedinou povinnosťou Objednávateľa je dielo prevziať a zaplatiť zaň Objednávateľovi odmenu vo výške a spôsobom uvedeným v tejto Zmluve.

**Článok II**

**Dielo**

1. Pre účely tejto Zmluvy sa pod pojmom **Dielo** rozumie mobiliár špecifikovaný v prílohe č. 1 k tejto Zmluve.
2. Zhotoviteľ je povinný zhotoviť Dielo vo vlastnom mene a na vlastné nebezpečenstvo v zmysle technickej špecifikácie a požiadaviek Objednávateľa.
3. Povinnosť Zhotoviteľa zhotoviť Dielo sa považuje za splnenú inštaláciou Diela na mieste určenom Objednávateľom.

**Článok III**

**Odmena**

* 1. Zmluvné strany sa dohodli, že odmena za zhotovenie Diela (ďalej len ako „**Odmena**“ v príslušnom gramatickom tvare) je určená v zmysle cenovej kalkulácie podľa prílohy č. 1 k tejto Zmluve vo výške **[•]** eur, slovom xxxxxxxxxxxxx eur, bez DPH.
  2. Odmena predstavuje konečnú sumu zaplatenú Objednávateľom za riadne a včas zhotovené a inštalované Dielo, je nemenná a sú v nej zahrnuté všetky náklady Zhotoviteľa.
  3. Odmena bola stanovená v zmysle § 3 zákona č. 18/1996 Z. z. o cenách v znení neskorších predpisov v súlade s vyhláškou MF SR č. 87/1996 Z. z., ktorou sa vykonáva zákon o cenách v znení neskorších predpisov, a je záväzná. Do Odmeny sú premietnuté len ekonomicky oprávnené náklady Zhotoviteľa a primeraný zisk.

**Článok IV**

**Spôsob a miesto zhotovenia Diela**

1. Zhotoviteľ sa zaväzuje zhotoviť Dielo v súlade so všetkými platnými všeobecne záväznými právnymi predpismi, ktoré sa na Dielo vzťahujú.
2. Zhotoviteľ vyhlasuje, že je oprávnený a spôsobilý vykonávať činnosť, ktorá je predmetom tejto Zmluvy a je pre túto činnosť v plnom rozsahu náležite kvalifikovaný.
3. Zhotoviteľ vyhlasuje, že je oboznámený so všetkými skutočnosťami dôležitými pre úspešné zvládnutie všetkých činností dojednaných v tejto Zmluve a so všetkými podkladmi potrebnými pre riadne zhotovenie a odovzdanie Diela.
4. Zhotoviteľ je povinný prepraviť zhotovené Dielo na miesta špecifikované v prílohe č. 3 tejto Zmluvy a na týchto miestach ho riadne nainštalovať tak, aby bolo spôsobilé na riadne užívanie v súlade s účelom tejto Zmluvy.

**Článok V**

**Čas zhotovenia Diela**

1. Zhotoviteľ sa zaväzuje, že Dielo zhotoví, nainštaluje na miestach špecifikovaných v prílohe č. 3 tejto Zmluvy, najneskôr do 8 týždňov od nadobudnutia účinnosti tejto Zmluvy.

**Článok VI**

**Odovzdanie a prebratie Diela**

* 1. Zhotoviteľ je povinný do dvoch pracovných dní po inštalácii Diela vyzvať Objednávateľa na jeho prebratie Objednávateľom a to predložením odovzdávacieho protokolu Objednávateľovi.
  2. Predmetom preberacieho konania je kontrola Diela Objednávateľom alebo nám poverenou treťou osobou, počas ktorej bude Dielo skúmané z kvalitatívne a kvantitatívnej stránky.
  3. Dielo nevykazuje vady ak po kvalitatívnej a kvantitatívnej stránke spĺňa všetky požiadavky Objednávateľa podľa tejto Zmluvy a jej príloh.
  4. Dielo vykazuje vady, ak po kvalitatívnej a kvantitatívnej stránke nespĺňa všetky požiadavky Objednávateľa podľa tejto Zmluvy a jej príloh.
  5. Objednávateľ je povinný v preberacom protokole uviesť všetky vady zistené počas preberacieho konania, resp. jednoznačné uviesť, že dielo nemá vady.
  6. Objednávateľ je povinný ukonči preberacie konanie / odoslať riadne vyplnený preberací protokol Zhotoviteľovi do 14 dní od preukázateľného predloženia odovzdávajúceho protokolu Zhotoviteľom podľa čl. VI ods. 1 tejto Zmluvy.
  7. V prípade, ak Dielo bude vykazovať vady, je Zhotoviteľ povinný ich odstrániť a predložiť Objednávateľovi nový odovzdávací protokol v primeranej lehote určenej dohodou Zmluvných strán, ktorá nesmie byť dlhšia ako 14 dní.
  8. Na nové preberacie konanie sa primerane použijú ustanovenia čl. VI tejto Zmluvy.
  9. V prípade, ak Dielo nevykazuje vady, doručí Objednávateľ Zhotoviteľovi preberací protokol, ktorý bude podkladom na vystavenie faktúry.
  10. Pre vylúčenie pochybností, odovzdávací a preberací protokol podľa tejto Zmluvy podpisujú v mene Zmluvných strán ich kontaktné osoby špecifikované v čl. XII tejto Zmluvy.

**Článok VII**

**Platobné podmienky**

* 1. Zhotoviteľ je oprávnený vystaviť faktúru na zaplatenie Odmeny bez zbytočného odkladu po doručení preberacieho protokolu podľa čl. VI ods. 9 tejto Zmluvy.
  2. Faktúra musí obsahovať všetky náležitosti vyplývajúce z platnej legislatívy, najmä, nie však výlučne zo zákona č. 222/2004 Z. z. o dani z pridanej hodnoty a zákona č. 431/2002 Z. z. o účtovníctve. Bankové spojenie Zhotoviteľa uvedené na faktúre musí byť zhodné s bankovým spojením Zhotoviteľa uvedeným v záhlaví tejto Zmluvy. Prílohou faktúry je preberací protokol.
  3. Splatnosť faktúry bola dohodou Zmluvných strán určená na 30 dní od ich preukázateľného doručenia v listinnej podobe na adresu Objednávateľa.
  4. Záväzok Objednávateľa zaplatiť Zhotoviteľovi Odmenu sa považuje za splnený dňom odpísania dlžnej fakturovanej sumy z bankového účtu Objednávateľa v prospech Zhotoviteľa. V prípade, ak Zhotoviteľ zmení počas účinnosti tejto Zmluvy číslo účtu a o tomto riadne neinformuje Objednávateľa spôsobom, záväzok Objednávateľa sa považuje za splnený bez ohľadu na to, či budú finančné prostriedky pripísané na účet Zhotoviteľa.
  5. Objednávateľ je oprávnený vrátiť Zhotoviteľovi faktúru v lehote jej splatnosti, ak nespĺňa podmienky podľa čl. VII ods. 2 tejto Zmluvy, spolu s písomnou výhradou.
  6. V prípade nedoručenia faktúry v zmysle čl. VII ods. 3 tejto Zmluvy alebo nesplnenie povinnosti Zhotoviteľa v zmysle čl. VII ods. 2 tejto Zmluvy nezačne Objednávateľovi plynúť lehota podľa čl. VII ods. 3 tejto Zmluvy.
  7. Nová lehota splatnosti začne Objednávateľovi plynúť riadnym doručením opravenej alebo doplnenej faktúry.
  8. Zhotoviteľ nie je oprávnený požadovať a nárokovať si náhradu bankových a iných poplatkov týkajúcich sa úhrad Odmeny. Zhotoviteľ rovnako nie je oprávnený požadovať preddavkové alebo zálohové platby.

**Článok VIII**

**Zmluvná pokuta, úroky z omeškania**

* 1. Ak sa Zhotoviteľ omešká so splnením svojich Zmluvných povinností, vzniká Objednávateľovi nárok na zmluvnú pokutu vo výške 0,5% eur z Odmeny za každý aj začatý deň omeškania Zhotoviteľa.
  2. V prípade, ak Objednávateľovi vznikne povinnosť uhradiť daň z pridanej hodnoty v zmysle ust. § 69b zákona č. 222/2004 Z. z. o dani z pridanej hodnoty, vzniká Objednávateľovi nárok na zmluvnú pokutu vo výške 130 % výšky daňovej povinnosti, ktorá takto Objednávateľovi vznikla. Túto zmluvnú pokutu je Objednávateľ oprávnený započítať s existujúcim alebo budúcim záväzkom voči Zhotoviteľovi a to aj z iného existujúceho alebo budúceho zmluvného vzťahu.
  3. Ak sa Objednávateľ omešká so zaplatením Odmeny, vzniká Zhotoviteľovi nárok na zákonný úrok z omeškania za každý aj začatý deň omeškania Objednávateľa.
  4. Zhotoviteľ nie je oprávnený započítať svoje nároky vyplývajúce z tejto Zmluvy voči Objednávateľovi v zmysle ust. § 358 a nasl. Obchodného zákonníka. Pre vylúčenie akýchkoľvek pochybností, Zhotoviteľ nie je oprávnený započítať žiadne pohľadávky z tejto Zmluvy, ktoré má voči Objednávateľovi, voči pohľadávkam, ktoré má Objednávateľ voči Zhotoviteľovi.
  5. V prípade uplatňovania zmluvnej pokuty oprávnená Zmluvná strana vyhotoví osobitnú faktúru, v ktorej uvedie presný dôvod vystavenia faktúry s odvolaním sa na príslušné ustanovenie tejto Zmluvy. Ustanovenia čl. VIII sa použijú primerane.
  6. Zaplatením zmluvnej pokuty alebo úrokov z omeškania nie je dotknutý nárok na náhradu škody.

**Článok IX**

**Autorské právo**

* 1. Objednávateľ je držiteľom sublicencie (podlicencie) na výrobu vopred neurčeného počtu kusov prvkov mobiliára podľa technickej špecifikácie v prílohe č. 1 Zmluvy v miestne obmedzenom rozsahu za účelom umiestnenia prvkov mobiliáru na území Objednávateľa na základe Podlicenčnej zmluvy k autorskému dielu uzavretej medzi Objednávateľom a Hlavným mestom Prahou.
  2. Objednávateľ udeľuje, v súlade s touto podlicenčnou zmluvou, Zhotoviteľovi súhlas na zhotovenie Diela podľa technickej špecifikácie v prílohe č. 1 Zmluvy.
  3. Pre vylúčenie akýchkoľvek pochybností, Zhotoviteľ nie je oprávnený poskytnúť súhlas na používanie (sublicenciu) tretej osobe.
  4. Zhotoviteľ je povinný zhotoviť Dielo podľa technickej špecifikácie v prílohe č. 1 tejto Zmluvy, ktorá je predmetom autorského práva ako autorské dielo.
  5. Zhotoviteľ je zároveň povinný uvádzať, že vlastníkom autorských práv je Hlavné mesto Praha a autorom je spoločnosť ARTĚL, spol. s r.o.
  6. Zhotoviteľ sa zaväzuje nahradiť Objednávateľovi škodu, ktorá Objednávateľovi vznikne, ak plnením zmluvných povinností zo strany Zhotoviteľa dôjde k porušeniu autorských práv

**Článok X**

**Zodpovednosť za vady**

1. Zhotoviteľ zodpovedá, že Dielo nemá v čase jeho odovzdania a prebratia žiadne vady, ktoré by znižovali jeho hodnotu alebo schopnosť jeho využitia.
2. Záručná lehota na celok Diela je 24 mesiacov a začína plynúť dňom doručenia preberacieho protokolu podľa čl. VI ods. 9 tejto Zmluvy.
3. Zhotoviteľ sa zaväzuje bezplatne odstrániť oprávnené reklamované vady Diela bez zbytočného odkladu, najneskôr však v lehote 14 pracovných dní od doručenia reklamácie, ak sa Zmluvné strany nedohodnú inak.
4. V prípade, ak Zhotoviteľ v lehote na odstránenie vady neodstráni vadu Diela na svoje náklady, vzniká Objednávateľovi nárok na zaplatenie zmluvnej pokuty vo výške 20 eur bez DPH za každý deň omeškania s odstránením vady. Zaplatením zmluvnej pokuty sa Zhotoviteľ nezbavuje povinnosti odstrániť vady Diela.
5. Objednávateľ sa zaväzuje Zhotoviteľovi písomne potvrdiť skutočnosť, že vada Diela bola odstránená**,** až po jej skutočnom odstránení.
6. Záručná doba poľa čl. X ods. 2 sa predlžuje o dobu odstraňovania vád Diela v prípade oprávnenej reklamácie.

**Článok XI**

**Obchodné podmienky**

* 1. Na túto Zmluvu sa vzťahujú Všeobecné zmluvné podmienky, ktoré tvoria prílohu č. 2 tejto Zmluvy, pokiaľ nie je v tejto Zmluve dohodnuté inak. V prípade kolízie ustanovení Zmluvy a ustanovení Všeobecných zmluvných podmienok majú ustanovenia Zmluvy prednosť.

**Článok XII**

**Komunikácia Zmluvných strán**

1. Pokiaľ nie je v tejto Zmluve uvedené inak, komunikácia medzi Zmluvnými stranami prebieha všetkými dostupnými komunikačnými prostriedkami, najmä, nie však výlučne, listovou zásielkou, elektronickou správou, telefonicky a osobne.
2. Listovú zásielku je možné doručovať prostredníctvom poštového podniku alebo kuriéra na adresu Zmluvnej strany uvedenú v záhlaví tejto Zmluvy. Za doručenú sa považuje každá listová zásielka, ktorá:
3. bola adresátom prevzatá dňom jej prevzatia,
4. prevzatie bolo adresátom odmietnuté, dňom, kedy bolo prevzatie odmietnuté,
5. bola uložená na pobočke poštového podniku uplynutím tretieho dňa od uloženia, aj keď sa adresát s jej obsahom neoboznámil.
6. Za prvé kontaktné soby boli určené:
7. za Objednávateľa –
8. za Zhotoviteľa –
9. Elektronická správa sa považuje za doručenú deň nasledujúci po jej odoslaní na emailovú adresu podľa tohto článku a to aj vtedy, ak sa adresát o jej obsahu nedozvedel. Uvedené neplatí, ak je odosielateľovi doručená automatické správa o nemožnosti adresáta oboznámiť sa so správou spolu s uvedením inej kontaktnej osoby.
10. V prípade vyhlásenia mimoriadnej situácie alebo mimoriadnej udalosti v zmysle zákona č. 42/1994 Z. z. o civilnej ochrane obyvateľstva, alebo v prípade vyhlásenia vojny, vojnového stavu, výnimočného alebo núdzového stavu v zmysle ústavného zákona č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu, je možné doručovať tie písomnosti, ktoré môžu mať za následok vznik, zmenu alebo zánik práv a povinností Zmluvných strán vyplývajúcich z tejto Zmluvy aj prostredníctvom elektronickej schránky v zmysle zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) (ďalej len ako „**Zákon o e-Governmente**“ v príslušnom gramatickom tvare. Doručovanie písomností zaslaných prostredníctvom elektronickej schránky v zmysle **Zákona o e-Governmente** sa riadi príslušnými ustanoveniami tohto
11. Zmluvné strany sú povinné minimálne raz denne kontrolovať kontaktné emailové adresy.
12. Zmluvné strany sú povinné bez zbytočného odkladu oznámiť si navzájom akúkoľvek zmenu kontaktných údajov. Takéto oznámenie je účinné jeho doručením.

**Článok XIII**

**Ďalšie povinnosti Zmluvných strán**

1. Zmluvné strany sú povinné postupovať pri plnení si svojich povinností vyplývajúcich z tejto Zmluvy tak, aby bol naplnený účel tejto Zmluvy.
2. Zmluvné strany sú povinné plniť si svoje povinnosti podľa tejto Zmluvy riadne a včas, v rozsahu a spôsobom uvedeným v tejto Zmluve a v súlade s platnou legislatívou.
3. Zmluvné strany sú povinné poskytnúť si navzájom všetku súčinnosť, ktorú od nich možno spravodlivo požadovať tak, aby mohol byť naplnený účel tejto Zmluvy alebo splnené povinnosti Zmluvných strán vyplývajúce z tejto Zmluvy.
4. Zmluvné strany sa zaväzujú vyhnúť sa všetkým činnostiam, ktorým by sťažili alebo znemožnili plnenie zmluvnej alebo zákonnej povinnosti druhej Zmluvnej strany.
5. Zhotoviteľ je povinný počas celého trvania tejto Zmluvy disponovať všetkými potrebnými oprávneniami a spôsobilosťou. Stratu potrebných oprávnení a spôsobilosti je Zhotoviteľ povinný do 3 pracovných dní písomne oznámiť Objednávateľovi.
6. Zhotoviteľ je povinný počas celého trvania tejto Zmluvy zabezpečiť, že bude zapísaný v Registri partnerov verejného sektora v zmysle ust. § 3 a nasl. zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „ZRPVS“), v prípade, ak mu táto povinnosť vyplýva zo ZRPVS, prípadne z iných právnych predpisov. Výmaz z Registra partnerov verejného sektora je Zhotoviteľ povinný do 3 pracovných dní písomne oznámiť Objednávateľovi. Uvedené platí aj pre všetkých subdodávateľov Zhotoviteľa.
7. Zhotoviteľ je povinný dodržiavať legislatívu Slovenskej republiky najmä, nie však výlučne, zákon č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov, zákon č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov, zákon č. 311/2001 Z. z. Zákonník práce.
8. Zhotoviteľ prehlasuje, že bol oboznámený so všetkými požiadavkami Objednávateľa, požiadal o ich vysvetlenie a je schopný plniť si svoje povinnosti vyplývajúce z tejto Zmluvy v súlade s nimi.
9. Zhotoviteľ je povinný písomne upozorniť Objednávateľa na požiadavky, ktoré nie je možné objektívne splniť, alebo splnenie ktorých by mohlo spôsobiť zmarenie účelu tejto Zmluvy (ďalej len ako „Nevhodná požiadavka“) a zároveň ponúknuť vhodné alternatívne riešenie Nevhodnej požiadavky. Ak Objednávateľ napriek písomného upozornenia trvá na splnení Nevhodnej požiadavky, Zhotoviteľ nezodpovedá za zmarenie účelu tejto Zmluvy, ak k nemu dôjde v priamej príčinnej súvislosti s Nevhodnou požiadavkou.
10. Zhotoviteľ je oprávnený splniť si svoje povinnosti vyplývajúce z tejto Zmluvy aj prostredníctvom tretej osoby - Subdodávateľa, ktorá spĺňa podmienky uvedené v ust. § 4 a nasl. ZRPVS, v prípade, pokiaľ mu táto povinnosť zo ZRPVS vyplýva, pričom za splnenie tejto povinnosti ako aj ktorejkoľvek inej zákonnej alebo zmluvnej povinnosti Subdodávateľom zodpovedá v celom rozsahu Zhotoviteľ tak, ako by ju splnil sám Zhotoviteľ.
11. Zhotoviteľ pred podpisom tejto Zmluvy predložil, v zmysle ust. § 41 ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len ako „**ZoVO**“), Objednávateľovi zoznam všetkých Subdodávateľov, údaje o nich a o osobe oprávnenej konať za daného Subdodávateľa, ktorý je súčasťou tejto Zmluvy ako Príloha č. 4, spolu s opisom činností a povinností, ktoré budú v zmysle tejto Zmluvy vykonávať. Zhotoviteľ je zároveň povinný poskytnúť na vyžiadanie Objednávateľovi k nahliadnutiu všetky zmluvy vrátane príloh , ktoré uzavrel so Subdodávateľmi. Zhotoviteľ je bezodkladne povinný oznámiť Objednávateľovi akúkoľvek zmenu údajov o Subdodávateľoch, uvedených v Prílohe č. 4.
12. Zhotoviteľ je povinný pred každou kontraktáciou nového Subdodávateľa, za účelom splnenia si povinnosti vyplývajúcej z tejto Zmluvy, oznámiť tento zámer Objednávateľovi spolu s uvedením Subdodávateľa v zmysle ust. § 41 ods. 3 ZoVO, prostredníctvom ktorého bude plniť svoje povinnosti vyplývajúce z tejto Zmluvy. Oznámenie podľa predchádzajúcej vety sa predložením Objednávateľovi stane neoddeliteľnou súčasťou tejto Zmluvy. Nesplnenie oznamovacej povinnosti tohto ustanovenia zakladá Objednávateľovi právo odstúpiť od tejto Zmluvy. Po kontraktácii nového Subdodávateľa je Objednávateľ povinný poskytnúť na vyžiadanie Objednávateľovi k nahliadnutiu zmluvu v vrátane všetkých príloh, ktorú uzavrel s novým Subdodávateľom.
13. Za porušenie povinností vyplývajúcich z tejto Zmluvy Subdodávateľom zodpovedá Zhotoviteľ v rozsahu, ako by sa porušenia povinností dopustil Zhotoviteľ.
14. Všetky povinnosti vyplývajúce Zhotoviteľovi z tejto Zmluvy sa týkajú aj Subdodávateľov. O týchto povinnostiach je Zhotoviteľ povinný preukázateľne Subdodávateľov informovať.
15. Zhotoviteľ nie je bez predchádzajúceho písomného súhlasu Objednávateľa oprávnený, priamo či nepriamo, urobiť prehlásenie alebo vyhlásenie pre tlač, rozhlas, televíziu alebo iné médium, ktoré by akýmkoľvek spôsobom súviselo s touto Zmluvou.
16. Okrem povinnosti informovať Objednávateľa podľa iných ustanovení tejto Zmluvy, je Zhotoviteľ povinný bezodkladne písomne Objednávateľa informovať o akýchkoľvek iných skutočnostiach, ktoré majú alebo by mohli byť vplyv na plnenie a trvanie tejto Zmluvy, najmä:
    1. zmeny právnej formy, obchodného meno, štatutárneho zástupcu alebo spoločníka Zhotoviteľa,
    2. týkajúcich sa vstupu Zhotoviteľa do likvidácie, podania návrhu na vyhlásenie konkurzu alebo na povolenie reštrukturalizácie.

**Článok XIV**

**Dôverné informácie a mlčanlivosť**

1. Pod pojmom „**Dôverná informácia**“ sa rozumie akákoľvek informácia, ktorá nie je verejne prístupná, a ktorú Zmluvná strana poskytujúca dôvernú informáciu (ďalej len „**Poskytovateľ**“) označí za dôvernú, okrem tej, ktorá sa stane alebo stala verejne prístupnou inak ako neoprávnenou manipuláciou Zmluvnou stranou, ktorá sa oboznamuje s dôvernou informáciou (ďalej len „**Prijímateľ**“).
2. Dôverné informácie môžu byť poskytnuté vo verbálnej (telefonát, rozhovor), písomnej (zadanie, pripomienkovanie), alebo elektronickej forme (email, textový editor, zdrojový kód).
3. Prijímateľ je oprávnený použiť Dôverné informácie výlučne na účely spolupráce vyplývajúcej z tejto Zmluvy (ďalej len „**Spolupráca**“). Po skončení spolupráce je povinný zdržať sa použitia Dôverných informácií na akýkoľvek iný účel.
4. Prijímateľ je povinný zdržať sa neoprávnenej manipulácie s Dôvernými informáciami.
5. Prijímateľ môže poskytnúť Dôverné informácie tretím osobám iba v nevyhnutnom rozsahu, výlučne na účely Spolupráce a len s predchádzajúcim súhlasom Poskytovateľa. Prijímateľ zodpovedá za neoprávnenú manipuláciu s Dôvernými informáciami treťou osobou. Poskytnutie Dôverných informácií tretej osobe je Prijímateľ povinný bezodkladne oznámiť Poskytovateľovi.
6. Bez súhlasu Poskytovateľa je Prijímateľ oprávnený poskytnúť Dôverné informácie len v prípadoch a v rozsahu určených zákonom alebo iným všeobecne záväzným právnym predpisom.
7. Prijímateľ je povinný prijať a dodržiavať také technické, organizačné a iné opatrenia potrebné na ochranu Dôverných informácií, ktoré mu boli alebo mu budú poskytnuté, alebo sprístupnené, aby bolo účinne zabránené pred neoprávnenou manipuláciou s Dôvernými informáciami.
8. Prijímateľ je povinný bez zbytočného odkladu oznámiť Poskytovateľovi každú neoprávnenú manipuláciu s Dôvernými informáciami.
9. Prijímateľ je povinný poskytnúť Poskytovateľovi všetku súčinnosť potrebnú na odstránenie následkov neoprávnenej manipulácie s Dôvernými informáciami.
10. Prijímateľ je povinný zabezpečiť oboznámenie sa s povinnosťami podľa tejto Zmluvy tretie osoby, ktorým poskytne Dôverné informácie.
11. Poskytovateľ má právo odmietnuť poskytnutie Dôverných informácii, ak takéto poskytnutie nebude nevyhnutne potrebné k vzájomnej Spolupráci.
12. Po skončení vzájomnej Spolupráce je Prijímateľ povinný vrátiť Poskytovateľovi všetky originály, kópie, reprodukcie alebo iné zhrnutia Dôverných informácií a všetky Dôverné informácie nahraté v systémoch Zhotoviteľa alebo tretích osôb podľa čl. XXI ods. 5 tejto Zmluvy preukázateľne zničiť.
13. Prijímateľ zodpovedá za každú neoprávnenú manipuláciu s Dôvernými informáciami, ktoré mu boli poskytnuté.
14. Prijímateľ zodpovedá za neoprávnenú manipuláciu s Dôvernými informáciami, ktoré poskytol tretej osobe.
15. V prípade neoprávnenej manipulácie s Dôvernými informáciami vzniká Poskytovateľovi nárok na zmluvnú pokutu vo výške 10.000,- eur, slovom desaťtisíc eur, za každý jednotlivý prípad neoprávnenej manipulácie. Nárok na náhradu škody týmto nie je dotknutý.
16. Poskytovateľ nezodpovedá za škodu spôsobenú Prijímateľovi, ktorá vznikne použitím Dôverných informácií, okrem prípadov, kedy poskytnutím Dôverných informácii Objednávateľovi Zhotoviteľ porušil práva duševného vlastníctva tretích osôb.
17. Poskytnutím Dôverných informácií neprechádza na Prijímateľa vlastnícke alebo iné právo alebo licencia k Dôverným informáciám, pokiaľ nie je v tejto Zmluve uvedené inak.
18. Všetky povinnosti Zhotoviteľa, ako Prijímateľa Dôvernej informácie, sa týkajú aj jeho Subdodávateľov a za ich porušenie Subdodávateľom zodpovedá Zhotoviteľ akoby sa porušenia dopustil on sám. Zhotoviteľ je povinný doručiť Objednávateľovi písomné vyhlásenie o odškodnení pri porušení dôvernosti podpísané každým Subdodávateľom Zhotoviteľa, ktorému budú poskytnuté Dôverné informácie a to predtým, ako mu Zhotoviteľ poskytne Dôverné informácie.

**Článok XV**

**Spoločné ustanovenia a záverečné ustanovenia**

1. Táto Zmluva nadobúda platnosť jej podpisom a účinnosť deň nasledujúci po dni jej zverejnenia na webovom sídle Objednávateľa v zmysle ust. § 5a a nasl. zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií).
2. Táto Zmluva je vyhotovená v 4, slovom štyroch, rovnopisoch, z ktorých má každý právnu silu originálu, a z ktorých 3, slovom tri, rovnopisy sú určené pre Objednávateľa a 1, slovom jeden, pre Zhotoviteľa.
3. Právne vzťahy vyplývajúce Zmluvným stranám z tejto Zmluvy sa riadia príslušnými všeobecne záväznými právnymi predpismi Slovenskej republiky a to najmä, nie však výlučne, Obchodným zákonníkom, Občianskym zákonníkom, Autorským zákonom.
4. Zmluvné strany sa zaväzujú, že žiadne ustanovenie tejto Zmluvy a jej príloh nebude vykladané spôsobom, ktorý by bol v rozpore s Predmetnom Zmluvy.
5. Zmena tejto Zmluvy je možná len formou písomného dodatku k tejto Zmluve očíslovaného vo vzostupnom podarí, ktorý bude podpísaný štatutárnymi orgánmi Zmluvných strán.
6. Neplatnosť, neúčinnosť alebo neaplikovateľnosť niektorého ustanovenia tejto Zmluvy nespôsobuje neplatnosť, neúčinnosť alebo neaplikovateľnosť tejto Zmluvy ako celku.
7. V prípade neplatnosti, neúčinnosti alebo neaplikovateľnosti niektorého ustanovenia tejto Zmluvy sú Zmluvné strany povinné vyvinúť všetku súčinnosť, ktorú od nich možno spravodlivo požadovať, aby neplatné, neúčinné alebo neaplikovateľné ustanovenie tejto Zmluvy nahradili novým ustanovením v súlade s účelom tejto Zmluvy a Predmetom Zmluvy. V prípade, ak bude právny predpis citovaný v tejto Zmluve zrušený a nahradený iným právnym predpisom, odkazy tejto Zmluvy na nahradený právny predpis sa budú považovať za odkazy na právny predpis, ktorý ho nahradil.
8. Keď táto Zmluva stanovuje lehoty alebo termíny v dňoch alebo mesiacoch a neustanovuje v konkrétnom prípade inak, dňom alebo mesiacom sa vždy rozumie kalendárny deň alebo kalendárny mesiac.
9. Táto Zmluva bude vykladaná v súlade so všeobecnými pravidlami Slovenského jazyka. Vzájomná komunikácia medzi Zmluvnými stranami bude prebiehať v Slovenskom jazyku, pokiaľ sa Zmluvné strany nedohodnú inak.
10. Zhotoviteľ nie je oprávnený previesť práva či povinnosti vyplývajúce Zhotoviteľovi z tejto Zmluvy bez písomného súhlasu Objednávateľa na tretiu osobu.
11. Zmluvné strany sa zaväzujú vynaložiť primerané úsilie pri riešení vzájomných sporov vyplývajúcich z tejto Zmluvy, ktoré budú riešené v prvom rade zmierlivým spôsobom a dialógom. V prípade, ak zmierlivý spôsob riešenia vzájomných sporov nebude úspešný, právomoc riešiť spory vyplývajúce z tejto Zmluvy majú súdy Slovenskej republiky.
12. V prípade, ak niektoré z ustanovení tejto Zmluvy bude rozhodnutím príslušného súdu vyhlásené za neplatné, neúčinné alebo neaplikovateľné, nebude tým dotknutá platnosť, účinnosť alebo aplikovateľnosť ostatných ustanovení tejto Zmluvy, pokiaľ z povahy neplatného, neúčinného alebo neaplikovateľného ustanovenia tejto Zmluvy nevyplýva opak.
13. Zmluvné strany prehlasujú, že si túto Zmluvu a jej prílohy prečítali, ich obsahu porozumeli, súhlasia s ním a sú si vedomé právnych následkom podpísania tejto Zmluvy.
14. Zmluvné strany prehlasujú, že ich zmluvná sloboda nie je žiadnym spôsobom obmedzená, túto Zmluvu uzavreli slobodne, vážne nie v tiesni a nie za nápadne nevýhodných podmienok na znak čoho túto Zmluvu vlastnoručne podpisujú.

V Bratislave, dňa

.....................................................

Zhotoviteľ

V Bratislave, dňa

.....................................................

Objednávateľ

**Príloha č. 1**

**Technická špecifikácia a rozsah mobiliára**

|  |  |  |  |
| --- | --- | --- | --- |
| **Č.** | **Názov položky mobiliára** | **Jedn. cena (eur bez DPH)** | **Počet** |
| 1. | lavička s operadlom bez podrúčiek (4 nohy) |  |  |
| 2. | lavička bez operadla (4 nohy) |  |  |
| 3. | veľkokapacitný kôš s objemom 100 litrov |  |  |
| 4. | závesný kôš s objemom 50 litrov |  |  |
| 5. | stojan na bicykle |  |  |

**Na jednotlivých častiach mobiliára bude štítok hl. m. Prahy nahradený štítkom mesta Bratislava.**

Podrobné technické parametre jednotlivých položiek:

**Príloha č. 3**

**Určenie miest umiestnenia a inštalácie mobiliára**

**Príloha č. 4**

**Subdodávatelia**